_:n26c76d8d12d045808ef006b12fcbc41axb0
<http://schema.org/articleBody>
"নিজস্ব প্রতিবেদক :\r\nকুমিল্লার সদর উপজেলায় পুলিশের সঙ্গে বন্দুকযুদ্ধে মাদক ব্যবসায়ী নিহত হয়েছেন। নিহত সেই মাদক ব্যবসায়ীর নাম নুরুল ইসলাম ইসহাক ওরফে ইসা (৪০)।মঙ্গলবার দিবাগত রাত সোয়া ১টার দিকে কুমিল্লা সদরের গোমতি নদীর পাড় সংলগ্ন সামারচর এলাকায় এ ঘটনা ঘটে। নিহত নুরুল ইসলাম ইসহাক ওরফে ইসা সদরের জগন্নাথপুর ইউনিয়নের গাজীপুর এলাকার বাসিন্দা বলে জানা গেছে।কোতয়ালী থানার ইন্সপেক্টর (তদন্ত) মো. সালাহ উদ্দিন ঘটনার সত্যতা নিশ্চিত করে জানান, মাদকের একটি চালান আসছে এমন গোপন সংবাদের ভিত্তিতে অভিযান চালানো হয়। এসময় মাদক ব্যবসায়ীরা পুলিশকে লক্ষ্য করে গুলি ছোড়ে। পুলিশও পাল্টা গুলি ছোড়ে। এতে নুরুল গুলিবিদ্ধ হন। তিনি আরও বলেন, পরে তাকে উদ্ধার করে কুমিল্লা মেডিকেল কলেজ হাসপাতালে নেওয়া হলে কর্তব্যরত চিকিৎসক মৃত ঘোষণা করেন। ঘটনাস্থল থেকে ৪০০ বোতল ফেনসিডিল উদ্ধার করা হয়েছে।\r\nসাইফুল//এসএমএইচ//২৩শে মে, ২০১৮ ইং ৯ই জ্যৈষ্ঠ, ১৪২৫ বঙ্গাব্দ"
<https://www.bdjournal365.com/%E0%A6%95%E0%A7%81%E0%A6%AE%E0%A6%BF%E0%A6%B2%E0%A7%8D%E0%A6%B2%E0%A6%BE%E0%A7%9F-%E0%A6%AC%E0%A6%A8%E0%A7%8D%E0%A6%A7%E0%A7%81%E0%A6%95%E0%A6%AF%E0%A7%81%E0%A6%A6%E0%A7%8D%E0%A6%A7%E0%A7%87-%E0%A6%AE/>